b'\n_START_ARTICLE_\nVesna Vulovi\xc4\x87\n_START_SECTION_\nCaiguda lliure\n_START_PARAGRAPH_\nEl 26 de gener del 1972, a l\'avi\xc3\xb3 al qual treballava va esclatar una bomba, posada pel grup terrorista d\'extrema dreta Ustashe segons el govern iugoslau, mentre volava per sobre de la Rep\xc3\xbablica Txeca en direcci\xc3\xb3 a Zagreb i a una al\xc3\xa7ada de 10.160 metres. Segons la versi\xc3\xb3 oficial, l\'avi\xc3\xb3 es va trencar en dos trossos, va caure durant tres minuts en caiguda lliure i va xocar contra la falda d\'una muntanya gelada, prop de la localitat de Srbsk\xc3\xa1 Kamenice. Immediatament, els serveis secrets txecoslovacs van segellar la zona i van impedir el pas a tothom. Malgrat aix\xc3\xb2, hi ha la versi\xc3\xb3 d\'un home que vivia a la zona, segons el qual ell va trobar Vulovi\xc4\x87 pels seus crits, a sota del cos d\'una companya seva i amb un carret de c\xc3\xa0tering clavat a l\'esquena. Va ser l\'\xc3\xbanica supervivent de les vint-i-vuit persones que hi havia a l\'avi\xc3\xb3. Es va trencar les cames, tres v\xc3\xa8rtebres i el crani. Va estar tres dies en coma, despr\xc3\xa9s dels quals es va despertar i va demanar una cigarreta. Va estar un mes entrant i sortint del coma, despr\xc3\xa9s del qual ja tornava a caminar, va seguir fent recuperaci\xc3\xb3 i al setembre va reprendre la seva feina d\'hostessa._NEWLINE_Afirma que va oblidar tot el que havia passat de d\'una hora abans del vol fins a un mes despr\xc3\xa9s per\xc3\xb2 no ha sofert cap trauma psicol\xc3\xb2gic ni cap mania als vols, de fet vola amb regularitat. Assegura que la seva superviv\xc3\xa8ncia no \xc3\xa9s q\xc3\xbcesti\xc3\xb3 de bona sort. De car\xc3\xa0cter tranquil i filosofia optimista, a difer\xc3\xa8ncia dels altres ella no va patir un atac de cor pels esdeveniments.\n_START_SECTION_\nActivisme pol\xc3\xadtic\n_START_PARAGRAPH_\nVulovi\xc4\x87 tenia intenci\xc3\xb3 de tornar a la seva vida normal despr\xc3\xa9s de la caiguda de l\'avi\xc3\xb3 per\xc3\xb2 no va poder evitar ser un focus d\'atenci\xc3\xb3. Ha aprofitat per donar veu i visibilitat a les idees i accions en contra del r\xc3\xa8gim de Tito, a favor de la democr\xc3\xa0cia, de la pau entre serbis i croats, la lluita contra la desigualtat i en defensa dels serbis com a poble oprimit. Aix\xc3\xb2 li va costar que en 1990 li fessin fora de la feina i caure en desgr\xc3\xa0cia a nivell oficial. L\'any 2000 va participar activament a manifestacions i protestes contra Milo\xc5\xa1evi\xc4\x87 fins al seu derocament. Quan es va fer efectiu, ella va ser una de les persones que van sortir fent el s\xc3\xadmbol de la vict\xc3\xb2ria al balc\xc3\xb3 de la city hall devant dels serbis. No ha deixat mai de participar activament a la pol\xc3\xadtica, sent una defensora de l\'ex-pressident socialista Boris Tadi\xc4\x87._NEWLINE_Encara avui, sempre que l\'entrevisten es manifesta en contra del nacionalisme i defensa que ella no \xc3\xa9s m\xc3\xa9s supervivent que els seus compatriotes: "nosaltres els serbis som supervivents. Hem sobreviscut al comunisme, a Tito, la guerra, la pobresa, bombardejos, sancions i a Milo\xc5\xa1evi\xc4\x87. Simplement volem una vida normal".\n_START_SECTION_\nCultura popular\n_START_PARAGRAPH_\n"Vesna" va passar a ser un nom de moda per a les nenes. Es va crear la llegenda de que aquest nom porta sort, i tamb\xc3\xa9 la mateixa persona de Vesna Vulovi\xc4\x87. Aix\xc3\xad, els passatgers serbis seien al seu costat dient-li que aix\xc3\xad sentien la confian\xc3\xa7a de que si passava res es salvarien._NEWLINE_La seva hist\xc3\xb2ria va convertir-se en un conte popular a la era de la guerra freda. Li van dedicar can\xc3\xa7ons, com Vesna, l\'hostessa de vol, de Miroslav Ilic, i durant m\xc3\xa9s de vint anys ha estat apareixent freq\xc3\xbcentment als programes m\xc3\xa9s populars de la televisi\xc3\xb3 iugoslava.\n_START_SECTION_\nPremis i honors\n_START_PARAGRAPH_\nEl Mariscal Tito la va rebre amb honors despr\xc3\xa9s de l\'accident i, aprofitant la seva fama fora del pa\xc3\xads, l\'utilitzava de manera m\xc3\xa9s o menys velada com a propaganda. En 1985, Paul McCartney li va entregar a Londres el guard\xc3\xb3 del Llibre Guinness dels Records, com a "supervivent a la caiguda des de m\xc3\xa9s al\xc3\xa7ada sense paracaigudes". Aquest premi li ha estat retirat despr\xc3\xa9s a causa de sospites que en realitat l\'avi\xc3\xb3 podia haver sofert un atac aeri militar.'